 ڪراچي (ويب ڊيسڪ) پاڪستان سپر ليگ (پي ايس ايل) فائيو ۾ پرڏيهي ملڪي رانديگرن کي جتي پاڪستان جي مهمان نوازي متاثر ڪيو آهي  اتي ئي پاڪستان جي کاڌن به سندن دليون کٽي ورتيون آهن. پي ايس ايل جي ٽيم اسلام آباد يونائيٽيڊ جي ڪيوي رانديگر ڪولن منرو به پاڪستاني کاڌن جو شوقين نڪتو، ڪولن منرو ڪراچي جي هڪ هوٽل ۾ پنهنجي سالگرهه ملهائي ۽ ان حوالي سان ٽوئيٽ ڪندي هن پنهنجي ٽيم ۽ ڪراچي جو ٿورو مڃيو. ڪيوي رانديگر ٽوئيٽ ۾ ٻڌايو ته کيس پاڪستان جو کاڌو گھڻو پسند آهي، هن پنهنجي ٽوئيٽ ۾ لکيو ته پاڪستاني کاڌن کان وڌيڪ ڪو به کاڌو نه آهي. خيال رهي ته ڪورونا وائرس سبب پاڪستان سپر ليگ جي ميچن جو شيڊول به تبديل ڪيو ويو آهي جڏهن ته پي سي بي فرنچائيز ۾ شامل پرڏيهي رانديگرن کي پنهنجي وطن وڃڻ جي اجازت به ڏئي ڇڏي آهي.  